PROJEKT

**RENDILEPING nr …**

Käesolev leping on sõlmitud Tartus, 21. novembril 2022. aastal.

Silja Kasekamp, kes esindab Tartu Karlova Lasteaed, asukohaga Kesk 6, Tartu 50108,

registrikood 75007089, telefon 55690138, (edaspidi nimetatud RENDILEANDJA)

ja Merle Luug (rentniku esindaja nimi), kes esindab Perepäevahoid OÜ,

registrikood 11201871, asukohaga Jakobi 39, Tartu 51006, (edaspidi nimetatud RENTNIK),

sõlmisid käesoleva Lepingu alljärgnevas:

**1. Lepingu objekt**

1.1. Lepingu Objektiks on Tartu Karlova Lasteaia Sassi maja, asukohaga Tartu Aleksandri 10, õuealal madala aiaga piiritletud ala (Linnupoegade rühma plats). Rendileandja annab ja Rentnik võtab Lepingu Objekti rendile oma laste jalutamiseks alljärgnevatel tingimustel:

Perepäevahoid OÜ Sädemete lastehoiu lapsed kasutavad Tartu Karlova Lasteaia Sassi maja territooriumil kokkulepitud ala, mis on aiaga piiratud (alal on liivakast ja ronila), igal tööpäeval kell 09.00-10.30. Kui lepingus nimetatud kellaajal toimub õuealal Tartu Karlova Lasteaia õueüritus või õueala kasutus on vajalik õppetegevuse läbiviimiseks, siis teavitab Tartu Karlova Lasteaia esindaja muudatustest ja OÜ Perepäevahoid Sädemete lastehoid leiab teised võimalused laste õues viibimiseks.

1.2. Leping hakkab kehtima 01.12.2022. aastal ja lõpeb 31.08.2023. aastal, kui pooled ei lõpeta Lepingut varem.

**2. Tasumine**

2.1. Rentnik tasub renti alates 01.01.2023 rendimääraga 240 eurot kuu eest vastavalt esitatud arvetele.

**3. Rentniku kohustused**

3.1. Rentnik kohustub Objekti kasutama sihtotstarbeliselt ja heaperemehelikult.

3.2. Rentnik ei anna Objekti allrendile.

3.3. Teatab viivitamatult Rendileandjale igast Objektil toimunud avariist, tulekahjust jms, võttes koheselt tarvitusele võimalikud meetmed kahju suurenemise ärahoidmiseks.

3.4. Hüvitama Rendileandjale kõik Rentniku süül Objektile tekitatud kahjud.

**4. Rendileandja kohustused**

4.1. Kindlustama Rentniku juurdepääsu Objektile ettenähtud ajal.

4.2. Kindlustama Objekti vastavuse sihipärasele kasutamisele.

4.3. Teavitama Rentnikku koheselt, kui selgub, et Objekti ei ole Rentnikul võimalik kasutada mingitel põhjustel.

4.4. Kohustus mitte nõuda renti aja eest, mil Rentnik ei saanud Objekti kasutada Rendileandja süül.

**5. Lepingu lõpetamine**.

5.1. Pooltel on õigus Leping lõpetada ennetähtaegselt teavitades teist lepingupoolt vähemalt üks kuu ette.

5.2. Lepingu tingimusi võib muuta poolte kirjaliku kokkuleppe alusel.

5.3. Rendileandjal on õigus lõpetada Leping koheselt ilma etteteatamise kohustuseta, kui ilmneb, et Rentnik on lõhkunud või rikkunud renditud õuevahendeid.

**6. Muud tingimused**

6.1. Lepingu täitmisel tõusetuvad vaidlused lahendatakse läbirääkimiste teel.

6.2. Poolte esindajaks Lepingu täitmise kontrollimisel on:

Rendileandja esindaja Silja Kasekamp, Tartu Karlova Lasteaed direktor;

Rentniku esindaja Merle Luug , Perepäevahoid OÜ esindaja.

6.3. Juhul, kui üks pooltest asendab oma esindaja teisega, teatab ta viivitamatult sellest teisele poolele.

6.4. Leping on allkirjastatud digitaalselt.

**Poolte andmed:**

*/allkirjastatud digitaalselt/ /allkirjastatud digitaalselt/*

Rendileandja: **Silja Kasekamp** Rentnik: Merle Luug

Telefon: 55690138 Telefon: 5299729

e-post: silja.kasekamp@raad.tartu.ee e-post: kukerpall@kukerpall.ee